CELEX: 22011D0007
Language: et
Date: 2011-04-01 00:00:00
Title: EMP Ühiskomitee otsus nr 7/2011, 1. aprill 2011 , millega muudetakse Euroopa Majanduspiirkonna lepingu IV lisa ( „Energeetika” )

30.6.2011   
            
            
               ET
            
            
               Euroopa Liidu Teataja
            
            
               L 171/1
            
         EMP ÜHISKOMITEE OTSUS
   nr 7/2011,
   1. aprill 2011,
   millega muudetakse Euroopa Majanduspiirkonna lepingu IV lisa („Energeetika”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu IV lisa on muudetud EMP Ühiskomitee 11. veebruari 2011. aasta otsusega nr 2/2011 (1).
            
         
               (2)
            
            
               Lepingusse tuleb inkorporeerida komisjoni 2. septembri 2010. aasta määrus (EL) nr 774/2010, millega kehtestatakse põhivõrguettevõtjate omavahelise hüvitamise ja ülekandetasusid käsitleva ühise regulatiivse lähenemisviisi suunised (2),
            
         ON TEINUD JÄRGMISE OTSUSE:
   Artikkel 1
   Lepingu IV lisa punkti 39 (komisjoni määrus (EÜ) nr 643/2009) järele lisatakse järgmine tekst:
   
               „40.
            
            
               
                  32010 R 0774: Komisjoni määrus (EL) nr 774/2010, 2. september 2010, millega kehtestatakse põhivõrguettevõtjate omavahelise hüvitamise ja ülekandetasusid käsitleva ühise regulatiivse lähenemisviisi suunised (ELT L 233, 3.9.2010, lk 1).
               Käesolevas lepingus loetakse selle määruse sätteid järgmistes kohandustes:
               
                           a)
                        
                        
                           Artiklisse 3 lisatakse järgmine tekst:
                           „EFTA riikide jaoks aegub määrus siis, kui EMP lepingu raames jõustub määrus (EL) nr 838/2010.”
                        
                     
                           b)
                        
                        
                           Lisa B osa punkti 3 esimene lause asendatakse järgmisega:
                           „Tootjate makstavad aastased keskmised ülekandetasud on vahemikus 0–0,5 eurot/MWh, välja arvatud Taanis, Rootsis, Soomes, Norras, Rumeenias, Iirimaal, Suurbritannias ja Põhja-Iirimaal.”
                        
                     
                           c)
                        
                        
                           Lisa B osa punkti 3 teine lause asendatakse järgmisega:
                           „Taanis, Rootsis, Soomes ja Norras on tootja makstav aasta keskmine ülekandetasu vahemikus 0–1,2 eurot/MWh.” ”
                        
                     
         Artikkel 2
   Määruse (EL) nr 774/2010 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 2. aprillil 2011, tingimusel et EMP Ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja selle EMP kaasandes.
   
      Brüssel, 1. aprill 2011
      
         
            EMP Ühiskomitee nimel
         
         
            eesistuja kohusetäitja
         
         Gianluca GRIPPA
      
   
   
      (1)  ELT L 93, 7.4.2011, lk 31.
   
      (2)  ELT L 233, 3.9.2010, lk 1.
   
      (3)  Põhiseadusest tulenevaid nõudeid ei ole nimetatud.